
Narvas Karja tänav 6a hoone

tasuta kasutusse andmine (Narva Linna Sotsiaalabiamet)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus taotlus Narva Linna Sotsiaalabiameti juhtkonnalt, milles palutakse anda määramata ajaks tasuta kasutusse Narvas Karja tänav 6a hoone öömajateenuste osutamise jätkamiseks.
Narva Linnavalitsuse 27.01.2010 määruse nr 69 alusel osutab alates 01.03.2010 Narvas öömajateenust Narva linna Sotsiaalhoolekandekeskus.
Narva Linna Sotsiaalabiameti avaldust arutati Narva Linnavalitsuse linnavarakomisjoni istungil 03.03.2010. a (protokoll nr 2) ning otsustati:
1. Anda Narva Linna Sotsiaalabiametile avalikku enampakkumist korraldamata määramata ajaks tasuta kasutusse Narvas Karja tänav 6a hoonena öömajateenuste osutamise jätkamiseks.

2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud Narvas Karja 6a hoone enampakkumiseta kasutusse andmise otsustus võtab vastu Narva Linnavalitsuse Linnavara- ja Majandusamet, Narva Linnavalitsusele tuleb aga võtta vastu otsustus antud hoone tasuta kasutusse andmise kohta, kuna Korra punktide 7.2, 7.2.1 kohaselt üksnes linnavalitsuse korraldusega võib linnavara linnavalitsuse struktuuriüksustele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Narva Linnavalitsuse Linnavara- ja Majandusamet nagu Narvas Karja tänav 6a asuva hoone bilansiline valdaja.   
3. OTSUS

3.1. Anda Narva Linna Sotsiaalabiametile, registrikood 75009148, määramata ajaks tasuta kasutusse Narvas Karja tänav 6a hoone öömajateenuste osutamiseks.
3.2.  Narva Linnavalitsuse Linnavara- ja Majandusametil sõlmida Narva Linna Sotsiaalabiametiga punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnavalitsuse Linnavara- ja Majandusametil teha korraldus teatavaks Narva Linna Sotsiaalabiametile.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

